# The Princess Diaries (filma)

The Princess Diaries Garry Marshall zuzendari estatubatuarraren 2001eko filma da, Meg Caboten izen bereko eleberrian oinarritua. 2001eko abuztuaren 3an estreinatu zen eta arrakasta handia izan zuen.

## Argumentua

Oharra: Atal honek istorio osoa edo amaiera argitzen du.
Mia Thermopolis San Frantziskon bizi da amarekin eta Grove eskolan ikasten du. Jendaurrean hitz egiteko beldurra du, Josh Bryantekin maiteminduta dago, eta Lana Thomas ikaskideak jazartzen du askotan. Miaren lagun bakarrak Lilly eta Michael Moscovitz dira, eta azken hau berarekin maiteminduta dago, baina sentimenduak ezkutatzen ditu. Bat-batean, amonak Miari kontatzen dio Genovia europar erresuma txikiaren oinordeko bakarra dela, eta bilobari protokoloa irakastea erabakitzen du, egunen batean erreinua goberna dezan...

## Aktoreak

* Anne Hathaway: Amelia (Mia) Thermopolis, Genoviako printzesa
* Julie Andrews: Clarisse Renaldi, Miaren amona, Genoviako erregina
* Hector Elizondo: Joe, Miaren gidaria
* Heather Matarazzo: Lilly Moscovitz, Miaren laguna
* Mandy Moore: Lana Thomas, Mia eta beste ikaskide batzuk jazartzen dituen neska
* Caroline Goodall: Helen Thermopolis, Miaren ama, artista
* Robert Schwartzman: Michael Moscovitz, Lillyren neba
* Erik Von Detten: Josh Bryant, Lanaren mutil-laguna
* Sean O'Bryan: Patrick O'Connell, Miaren irakaslea eta Helenen bikotekidea
* Sandra Oh: Geraldine Gupta, Miaren eskolako zuzendariordea
* Kathleen Marshall: Charlotte Kutaway, Clarisseren idazkaria
* Patrick Flueger: Jeremiah Hart, Mia eta Lillyren laguna
* Mindy Burbano: Anita Harbula, Miaren irakaslea
* René Auberjonois: Philippe Renaldi, Miaren aita zena (ahotsa)
* Larry Miller: Paolo Puttanesca, Miaren ile-apaintzailea
* Patrick Richwood: Robutusen jauna, Miaren bizilaguna, idazlea
* Willie Brown: bere burua
* Joel McCrary: Motaz lehen ministroa
* John McGivern: Bruce McIntosh
* Fat Louie: Miaren katua

## Ekoizpena

The Princess Diaries 26 milioi dolarreko aurrekontuarekin filmatu zen Walt Disney Studiosen (Burbank, Kalifornia). Caboten eleberria argitaratu baino hilabete lehenago hasi zen filmatzea.
Soinu-bandak BBMak, Aaron Carter, Backstreet Boys, Myra, Hanson eta B*Witched artisten ekarpenak ditu.

## Sekuela

2004ko abuztuaren 11n, filmaren sekuela estreinatu zen, The Princess Diaries 2: Royal Engagement izenekoa. Lehen filma ez bezala, ez dago inolako liburutan oinarrituta.

## Erreferentziak

* ↑ (Ingelesez) Altmann, Alana. «'The Princess Diaries' Is Coming To Netflix In July So You Can Channel Your Inner-Royal» Elite Daily 2018-06-19 jatorrizkotik artxibatua (artxibatze data: 2018-06-30) (Noiz kontsultatua: 2024-01-19).
* ↑ (Ingelesez) Johnson, Rachel. «The Best Garry Marshall Movies, Ranked» Movieweb 2022-04-23 (Noiz kontsultatua: 2024-01-19).
* ↑ (Ingelesez) «Anne Hathaway evokes nostalgia as The Princess Diaries turns 15» Hindustan Times 2016-08-05 (Noiz kontsultatua: 2024-01-19).
* ↑ (Ingelesez) Brown, Lauren. «10 Things You Never Knew About The Princess Diaries» Glamour 2016-03-15 (Noiz kontsultatua: 2024-01-19).
* ↑ (Ingelesez) «Cabot, Meg 1967-(Meggin Cabot, Patricia Cabot, Jenny Carroll)» Encyclopedia.com 2018-06-11 (Noiz kontsultatua: 2024-01-19).
* ↑ (Ingelesez) Walsingham, Veronica. «Here Are The Real Reasons You Love 'The Princess Diaries' More Today Than Ever Before» Bustle 2018-07-18 (Noiz kontsultatua: 2024-01-19).

## Kanpo estekak

* Datuak: Q1046295
* Multimedia: The Princess Diaries (film) / Q1046295